Ladislav Hlad

Ladislav Hlad (født 3. februar 1908 i Pilsen i Böhmen i Østerrike-Ungarn, død 16. desember 1979 i Moravec) var «illegal» hjelpebiskop i Praha under det kommunistiske æra i Tsjekkoslovakia.


== Liv og virke ==
Hlad kom fra fattige kår, og faren døde tidlig. Velgjørere trådte til og hjalp, blant andre Josef Limpouch slik at Hlad fikk studert fra 1926 til 1930 i Praha ved Karlsuniversitetets teologiske fakultet, og Josef Beran, den senere erkebiskop og kardinal i Praha.


=== Prest ===
Den 6. juli 1930 presteviet erkebiskop František Kordač ham i Praha. Etter en tid i menighetssjelesorg ble han hentet til erkebispekurien, ble biskoppelig vikar og notar. I november 1949 ble han  generalvikar til erkebiskop Josef Beran.


=== Biskop ===
Den 9. februar 1950 utnevnte pave Pius XII ham til hjelpebiskop i Praha og til titularbiskop av Cediae. Da det apostoliske nuntiatur meddelte landets myndigheter om dette, fikk de til svar et enhver bispevielse var forbudt i Tesekkoslovakia, og at det ikke var tillatt å bære biskoppelige insignier. Dermed ble bispevielsen foretatt på hemmelig sted den 26. mars 1950. Hovedkonsekrator var erkebiskop Štěpán Trochta, biskopen av Litoměřice, medkonsekrator var den hemmelig bispeviede Kajetán Matoušek.
Da han kom i faresonen for en mulig arrestasjon dro biskop Hlad til České Budějovice. Der ble han oppsporet i juli 1950, arrestert og satt i internering for prester i det tidligere klosteret Želiv. Den 30. september ble han av domstolen dømt tiil tre års fengsel og pengebot på 20.000 tsjekkoslovakiske kroner. 
Det 22. desember 1951 ble han prøveløslatt. Få dsager etter, 1. januar 1952, presteviet han i hemmelighet syv teologer. Den 15. august 1955 dro han med motorsykkel med en kollega (også han hjelpearbeider) mot Praha. På veien ble de rammet av en lastebil som i lengre tid hadde kjørt bak dem. Begge ble overkjørt, kollegaen døde på sykehus, biskop Hlad mistet et ben. Etter sykehus og rehabilitering fikk han en menighet, men var aktiv som biskop i undergrunnen.  
Han ble forrådt etter en ny prestevielse, og arrestert den 10. august 1958. I interneringsleiren Ruzyně, nær Prahas lufthavn, ble han forhørt og torturert, og den 6. januar 1960 dømt til ni års fengsel for agitasjon av folket. Mot slutten av 1962 ble han og medfangene biskop Ján Vojtaššák og biskop Stanislav Zela satt i isolasjon. 
I 1963 fikk han amnesti og ble løslatt av president Antonín Novotný. Fra 1966 bodde den beinamputerte og nesten lammedebiskop Hlad på pleiehjem for eldre prester, først i Senohraby og så i Moravec.
Biskop Ladislav Hlad døde 16. desember 1979 i Moravec. Han ble gravlagt i Plzeň. I 1990 ble han rehabilitert.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
'Pave Pius XII (1835-1958) *1917
Erkebiskop Saverio Ritter (1884-1951) *1935
Kardinal Štěpán Trochta (1905-1974) *1947
Biskop Vladislav Hlad (1908-1979) *1950 


== Referanser ==


== Eksterne lenker ==
Vaclav Kladno-Rozdělov om Pfarrer Ladislav Hlad (1952-1958)
Sikkerhetsstyrkenes arkiv om Ladislav Albert Hlad
Foto Arkivert 4. mars 2016 hos Wayback Machine.